भागवत कथा सुनने से सब पापों का नाश
बानसूर| वृंदावनधाम के आचार्य ब्रजभूषण महाराज ने कहा भागवत कथा कराने से भगवान की प्राप्ति होती है और यह ग्रंथ सब पापों का नाश करने वाला है। महाराज ग्राम पंचायत हरसोरा स्थित बोडीकोठी आश्रम पर एडवोकेट जितेंद्र शर्मा पंचायत समिति सदस्य राजेश देवी द्वारा आयोजित सात दिवसीय भागवत कथा ज्ञान यज्ञ के प्रथम दिन श्रद्धालुओं को प्रवचन दे रहे थे। उन्होंने कहा ऋषि मुनियों ने हजारों वर्ष की तपस्या के बाद भी मोक्ष नहीं मिला, लेकिन भागवत कथा को सुनने के बाद राजा परीक्षित को सात दिवस में मोक्ष की प्राप्ति हुई। उन्होंने जन्म-जन्म के पुण्य करने वाले को ही कथा का पुण्य मिलता है। इससे पूर्व महिलाओं द्वारा कलश यात्रा निकाली। यात्रा गांव के मुख्य मार्गो से बैंडबाजे के साथ होती हुई आश्रम पहुंची। अंत में आरती के बाद प्रसाद का वितरण किया गया। इस अवसर पर राष्ट्रीय परिषद सदस्य एवं पूर्व यातायात मंत्री डॉ. रोहिताश्व शर्मा, पंचायत समिति सदस्य राजेश देवी, सरपंच सरोज सैनी पप्पूराम गुर्जर, पूर्व उपप्रधान बालकृष्ण पुरोहित, संदीप दीक्षित, एडवोकेट जितेंद्र शर्मा मौजूद रहे।
hin_Deva hin_Deva